Miquel Sabaté Solà (Piera, 1989) està graduat en Enginyeria informàtica (FIB/UPC, 2014) i en Llengua i Literatura Catalanes (UOC, 2022), i té un màster en Recerca Avançada en Estudis Humanístics (URV, 2023). Treballa com a Desenvolupador de programari sènior a SUSE, ha fet nombroses aportacions en diversos projectes de programari lliure, i ha actuat de mentor dins del programa Google Summer of Code dins del projecte openSUSE.

Les seves principals línies de recerca humanística són l’edició de textos inèdits d’autors del Barroc català, així com la seva contextualització a nivell biogràfic i històric. Un punt d'especial interès ha estat l'estudi biogràfic i literari de Joan Terré i Sarriera (1601-1640), autor del primer període del Barroc català.

A més compagina aquesta activitat amb responsabilitats polítiques i milita a Vila de Capellades - CUP. Va ser escollit regidor de Capellades a les eleccions municipals de 2019 i en la formació de l’equip de govern se li van atorgar les regidories de Joventut, Participació ciutadana i Transparència; que posteriorment, el març de 2023, va renunciar. A les següents eleccions municipals, el 2023, va tornar a ser escollit regidor de Capellades, mantenint-se aquesta vegada a l'oposició. A banda d'això, i en substitució de dues companyes que van renunciar-hi, va entrar conjuntament amb un altre regidor de la comarca com a conseller del Consell Comarcal de l’Anoia. Així, a l’octubre del 2020 va ser nomenat conseller i portaveu del grup comarcal de la CUP fins el juliol de 2023 (final de legislatura).

Li pots enviar un correu a mikisabate@gmail.com, o consultar el seu CV. Altrament també te'l pots trobar aquí:

- Github
- Twitter
- Mastodon
- Google Scholar